लखनऊ। ऊत्‍तर प्रदेश की राजधानी लखनऊ के जिलाधिकारी कौशल राज शर्मा ने कहा है कि कभी ना कभी हम सभी ने अपने आसपास खसरे से पीड़ित बच्चों को देखा है, खसरा एक अत्यधिक संक्रामक रोग है जो अधिकतर बच्चों को प्रभावित करता है और अनेक अवसरों पर बीमार बच्चे की जीवन रक्षा संभव नहीं हो पाती है। रूबेला नामक एक नया रोग जिस के लक्षण खसरे के समान होते हैं, वह भी व्यापक रूप से बच्चों में होता है। रूबेला का संक्रमण यदि गर्भावस्था में प्रथम तिमाही में हो तो यह गर्भस्थ शिशु के विकास में बाधक होता है तथा गर्भपात , मानसिक विकास को अवरुद्ध करने का कारण हो सकता है। इसके प्रति व्‍यापक प्रचार-प्रसार पर जोर देते हुए उन्‍होंने कहा कि आगामी 6 नवम्‍बर को होने वाले भारत-वेस्‍टइंडीज के बीच टी-20 मैच के दौरान भी इसका प्रचार-प्रसार किया जाये।